Twee verkool toe tenkwa aan die brand slaanOngeluk op die N2 naby die Mtunzini-tolplaza (9 Mei 2020) (Foto: Netcare 911) Twee persone is dood tydens ŉ botsing Saterdagmiddag op die N2 naby die Mtunzini-tolplaza aan die KwaZulu-Natalse noordkus. Shawn Herbst, woordvoerder van Netcare 911, het gesê paramedici is omstreeks 13:00 na die toneel ontbied. “ŉ Tenkwa wat vlambare vloeistof vervoer het, het met ŉ vragmotor gebots en albei vragmotors het omgeval. Die N2 is heeltemal versper.” Die vragmotors het aan die brand geslaan en is heeltemal verwoes. “Nadat die brandweer die vlamme geblus het, het ŉ paramedikus bevind albei bestuurders van die vragmotors het in die ongeluk omgekom en verkool.” Die N2 is gesluit terwyl owerhede die wrakke verwyder. Two trucks collided on the N2 Fairbreeze. Upon impact both trucks caught alight. Road closed. Traffic is diverted to R102. https://t.co/NW6VVXbSSW #ArriveAlive #DangerousGoods pic.twitter.com/cPN7RNE9i3 — Arrive Alive (@_ArriveAlive) May 9, 2020